# *МЕХАНИЗЪМ ЛИЧНА ПОМОЩ*

***ОБЩИНА ВИДИН ПРИЕМА ЗАЯВЛЕНИЯ ЗА***

***ВКЛЮЧВАНЕ В МЕХАНИЗМА ЛИЧНА ПОМОЩ***

***„Личната помощ“ е механизъм за подкрепа на хора с увреждания за упражняване на правата им, за пълноценно участие в обществото, за извършване на дейности, отговарящи на индивидуалните им потребности от личен, домашен или социален характер и за преодоляване на бариерите на функционалните им ограничения. Механизмът гарантира възможност на хората с увреждания да изберат от кого, кога, къде и по какъв начин да се осъществят дейностите.***

***Предоставянето и финансирането  на услугата е по реда на Закона за личната помощ на основание  индивидуална оценка на потребностите и издадено направление по реда на Закона за хората с увреждания.***

***С наредбата за включване в механизма лична помощ се урежда редът за предварителен контрол, текущ контрол върху изпълнението по предоставянето на механизма лична помощ и последващи оценки на изпълнението. Регламентира се и сключването, изменението и прекратяването на споразумението за предоставяне и ползване на лична помощ между ползвателя, асистента и доставчика на лична помощ, както и изпълнение на трудовите правоотношения при спазване на изискванията на трудовото законодателство.***

***До 31 декември 2020 г. право за включване в механизма за лична помощ имат:***

***1. хората с право на чужда помощ с определени 90 и над 90 на сто вид и степен на увреждане или степен на трайно намалена работоспособност;***

***2. децата с право на чужда помощ с определени 50 и над 50 на сто вид и степен на увреждане или степен на трайно намалена работоспособност;***

***3. децата без право на чужда помощ с определени 90 и над 90 на сто вид и степен на увреждане или степен на трайно намалена работоспособност.***

***Когато ползвател на лична помощ е дете с увреждания с 90 и над 90% степен на увреждане, се дава съгласие до 380 лв. от месечната помощ от 930 лв., която то получава по Закона за семейни помощи за деца, да се превежда от АСП на кмета на съответната община, която съгласно закона е доставчик на лична помощ. Конкретната сума се изчислява на база на определения брой часове лична помощ, умножена по часовата ставка за положения труд от асистентите. Превеждането на средствата става след определяне на асистент на детето и сключването на трудов договор с него.***

***В случай, че ползвател на лична помощ е пълнолетен човек с увреждане с 90 и над 90% степен на увреждане и с право на добавка за чужда помощ, заявителят за ползване на лична помощ трябва да даде съгласие същата добавка, която е в размер на 75% от социалната пенсия за старост, да се превежда от НОИ на АСП. Въз основа на това съгласие АСП ще превежда получените средства на кмета на общината, която ще е доставчик на лична помощ.***

***ПОЛЗВАТЕЛИ НА ЛИЧНА ПОМОЩ***

***Лице с увреждане, на когото е изготвена индивидуална оценка на потребностите и е издадено направление с определен брой часове за обгрижване от Дирекция „Социално подпомагане“- Видин, може да заяви предоставянето на механизма лична помощ.***

***Заявлението - декларация /по образец/ се подава в Направление „Социални услуги и здравни дейности” към Община Видин, ул. „Княз Борис I“ № 1, всеки работен ден от 08.30 ч. до 17.00 часа, лично или чрез упълномощено лице до кмета на общината по настоящ адрес.***

***В заявлението лицето с увреждане декларира, че няма да получава друга подкрепа за задоволяване на същите потребности за периода, през който ще му бъде осигурена лична помощ. Лицето с увреждане заявява своя избор за личен асистент. В случай, че не е направил това, общината, която е доставчик на лична помощ, може да предложи асистент. Към заявлението се прилагат направлението с определения брой часове лична помощ и документ за самоличност на лицето с увреждане за /справка/ или на неговия законен представител /за справка/.***

***АСИСТЕНТИ***

***Асистент може да бъде всяко лице, което не е поставено под запрещение и не е осъждано за умишлено престъпление от общ характер и спрямо него не са налагани мерки за защита по Закона за защита от домашно насилие на ползвател на лична помощ. Кандидатът за асистент подава заявление по образец към което прилага:***

1. ***Документ за самоличност /за справка/***
2. ***Автобиография;***
3. ***Копие от трудов договор, ако кандидатът за асистент работи, или декларация /по образец/ , че няма сключен трудов договор ;***
4. ***Декларация /по образец/ , че спрямо него не са налагани мерки за защита по Закона за защита от домашното насилие по отношение на ползвател на лична помощ .***
5. ***По преценка кандидатът за асистент може да представи копие от документ, удостоверяващ успешно преминат курс за обучение.***

***В заявлението всеки кандидат може да изрази предпочитанията си относно лицето с увреждане, за което желае да полага грижи като асистент.***

***Реалното предоставяне на лична помощ за хората с увреждания стартира от 01 септември 2019 г.***

***За допълнителна информация:***

*ОП „Социални дейности”,*

*гр. Видин, ул:”Княз Борис I” № 3*